**ОБАВЕШТЕЊЕ Бр.2**

**ДОДАТНЕ ИНФОРМАЦИЈЕ, ПОЈАШЊЕЊА, ОДГОВОРИ НА ПИТАЊА ЗА ЈН БРОЈ 26/2020**

Предмет: Додатна објашњења за јавну набавку добара – Опрема за преглед обезбеђивања, ЈН 26/2020, у поступку јавне набавке велике вредности по позиву објављеном на Порталу ЈН и интернет страници Наручиоца.

Сходно члану 63. Закона о јавним набавкама („Службени гласник РС“, бр. 124/12, 14/15 и 68/15) у даљем тексту: Закон, достављамо одговор на постављенa питањa у поступку јавне набавке добара –Опрема за преглед обезбеђивања.

**Питање бр. 1**

С обзиром да Наручилац није прописао рок за испоруку опреме, иста ће бити испоручена када оперативне могућности аеродрома Ниш то буду дозвољавале. С обзиром на ситуацију у ваздухопловству изазвану COVID 19 и крајње рестиктивним бројем авио операција, не видимо да ће то бити неки проблем.

С обзиром да нам је познато да је и до сада сва рендгенска опрема до завршетка царинских и других формалности била под царинским надзором, а не у просторијама понуђача/добављача опреме, не видимо разлог да тако не буде и сада.

Како у последњих десетак година аеродром Ниш ни за један сервис рендгенске опреме није захтевао транспорт до просторија понуђача/сервисера без обзира какви су кварови били у питању, односно све активности, сервиси, прегледи, дијагностика итд су одрађене на комплексу аеродрома Ниш, то јест на месту где се опрема и користи, не видимо разлог да се ово промени у будућности.

У складу са напред наведеним, предлажемо да Наручилац прихвати дозволу за промет уређаја који производе јонизујуће зрачење, без складиштења и измени овај захтев у конкурсној документацији.

**Одговор бр.1**

Циљ Аеродрома Србије д.о.о.Ниш је да заштити интересе пословања Друштва. У складу са тим морамо да предвидимо могућност складиштења предметне опреме и резервних делова који су извори јонизујућег зрачења у просторијама понуђача због околности које могу утицати на следеће:

-термин испоруке (опрема се поставља на месту прегледа обезбеђивања, али за пуштање у рад потребно је писано одобрење инспектора ДЦВ-а који на лицу места врши преглед исте и након тога одобрава писаним решењем коришћење опреме. Усклађивање термина испоруке, инсталирања опреме на месту прегледа обезбеђивања, пуштања у рад од стране понуђача и одобравање опреме од стране ДЦВ-а је веома важан фактор за несметани рад службе обезбеђивања. Аеродроми Србије д.о.о. Ниш могу договорити тачан термин доласка инспектора ДЦВ-а који одобравају пуштање у оперативни рад опреме за преглед обезбеђивања у просторијама аеродрома уколико је опрема оцарињена и за коју постоји документација на основу које шаљемо писани захтев ДЦВ-у за одобрење опреме која се пушта у рад. Опрема коју набављамо мења дотрајалу која се тренутно користи за преглед обезбеђивања. Наручилац мора координирати са понуђачем и ДЦВ-ом како би поступак постављања и одобрења опреме био завршен у временском периоду када нема саобраћаја на аеродрому. Напред наведено је јако битно за континуитет прихватљивог нивоа обезбеђивања које је одобрено од стане ДЦВ-а. Аеродроми Србије д.о.о. Ниш не може дозволити да место прегледа обезбеђивања не буде у функцији више дана јер предметна опрема која се инсталира није одобрена од стране регулаторног тела ДЦВ-а, односно ако је опрема која се користи деинсталирана, а инсталирана је опрема по царињењу од стране понуђача. Сматрамо да ћемо смањити ризик од вишедневног стављања ван функције места прегледа обезбеђивања уколико се опрема може након царинских формалности од стране понуђача складиштити до усаглашавања термина за инсталирање уређаја и пуштање у несметани рад);

-смештање опреме у складиште понуђача због поправке уколико дође до квара, а природа истог је таква да је исту потребно извршити у сервису понуђача (до сада Аеродроми Србије нису имали резервну опрему која би услед отказа оне која се користи била замењена). Након исталирања нове опреме постојећа ће бити у резерви. У случају отказа нове опреме до санирања квара на месту прегледа обезбеђивања инсталираће се резервна чиме ћемо обезбедити континуитет рада у сваком тренутку. Уколико је природа квара таква да је за отклањање истог или замену резервног дела потребно више дана, иста ће бити послата на сервисирање у просторије понуђача. Напред наведено је унапређење постојећег стања обезбеђивања што је и циљ Аеродрома Србије д.о.о.Ниш.

-смештање резервних делова за предметну опрему, а који су категорисани као извори јонизујућег зрачења. Да би опрема била поправљена у случају квара, односно уколико је потребна замена резервног дела који је категорисан као извор јонизујућег зрачења на месту експлоатације, подразумева се да понуђач има складиште за смештање резервних делова, а како би се обезбедило да се опрема не помера са места прегледа обезбеђивања и део замени на лицу места. Једино се на тај начин може обезбедити поузданост сервисирања опреме која је предмет набавке у кратком року који је дифинисан уговором о набавци исте.

Ако дође до квара опреме, Аеродроми Србије д.о.о. Ниш захтева да понуђач може да обезбеди сервис и резервне делове у дефинисаном року и ван просторија Наручиоца.

**Питање бр. 2**

Наручилац је као један од захтева за Партију 1 навео ,, *Стандард: минимум EU LEDS standard 3 type C (доставити копију сертификата ECAC-a, као доказ за испуњењеност стандарда).*С обзиром да се оваквим захтевом максимално смањује транспарентност и конкурентност набавке јер само Smiths Detections испуњава тражени захтев, предлажемо да Наручилац уместо EU LEDS стандарда 3 type C захтева EU LEDS стандард 2 type C, с обзиром да највећи број аеродрома користи управо опрему у овом стандарду. Исто тако Директорат цивилног ваздухопловства Републике Србије није никада прописао обавезу употребе рендгенске опреме у EU LEDS стандарда 3 type C. Усвајањем овог захтев Наручилац ће у складу са законом обезбедити конкурентност и кроз њу остварити уштеду у набавци, што је више него битно с обзиром на смањен број авио операција изазван COVID 19 самим тим драстично смањење прихода као и да је Наручилац компанија у власништву Републике србије и корисник буџетских средстава.

**Одговор бр.2**

Наручилац је у овом делу извршио измену и допуну Конкурсне документације.

**Питање бр. 3**

Наручилац је као један од захтева за Партију 1 навео ,,*Уређај мора да испуњава стандарде у вези детекције, што се доказује копијом сертификата акредитационог тела, одобреног од стране ECAC (доставља се приликом подношења понудe)”.* На које сертификационо тело, одобрено од стране ECAC се мисли?

**Одговор бр.3**

Мисли се на акредитоване лабораторије које врше проверу перформански опреме у складу са ECAC/EU стандардима (*ECAC common evaluation process of security equipment).* Ове сертификате издаје и самECAC. Напомињемо да је свака опрема одобрена од стране ECAC (која је на ECAC листи) контролисана од стране акредитованих лабораторија које је одобрио ECAC, а писани документ о провери перформанси од стране напред наведених доставиће вам произвођач опреме.

**Питање бр. 4**

Наручилац је у називу партије 2 навео да набавља ,,*rendgen uređaj za pregled obezbedjivanja predatog prtljaga”*. Исту намену је навео у образложењу у првом пасусу ,, *Предмет набавке подразумева набавку Рендген уређаја за преглед обезбеђивања предатог пртљага са отвором тунела минимум 100цм x100цм, са свим трошковима превоза, истовара, испоруке, обуке, сервиса у гарантном року, у свему према карактеристикама и на начин дат у табели у наставку:”*да би у табели навео ,, *Намена – рендген уређај са сликом из два угла (Dual View), намењен прегледу обезбеђивања предатог пртљага, као и робних и поштанских пошиљки мањих димензија.”*Постављамо питање за коју врсту прегледа обезбеђивања је намењен овај рендгенски уређај?

**Одговор бр.4**

Рендген ће се користити за преглед предатог пртљага и за робне и поштанске пошиљке мањих димензија што је наведено у конкурсној документацији. Примарно, рендген уређај биће коришћен у сортирници за преглед предатог пртљага, али по потреби уколико дође до отказа рендгена за преглед робе и поште исти ће бити одобрен од стране ДЦВ-а за преглед мањих робних пошиљки и поште. Таква је ситуација и са уређајем који се тренутно користи за преглед предатог пртљага.

**Питање бр. 5**

С обзиром да аеродром Ниш нема летове ка САД нити ће их на жалост грађана Србије имати јер не постоји ни економска ни било која друга рачуница да постоје летови за САД на два аеродрома међусобно удаљена 200км, постављамо питање зашто се тражи TSA стандард?

**Одговор бр.5**

Услуга превоза путника није једини вид саобраћаја који обављају Аеродроми Србије д.о.о.Ниш. Поред тога постоји и услуга превоза робе и поште. Могуће је превозити робу са аеродрома који су у ингеренцији Аеродрома Србије д.о.о.Ниш преко трећих земаља до САД као крајње дестинације. За напред наведено је потребна опрема која поседује ТSА стандард како би оваква врста услуге била могућа (преглед робе се врши у Нишу и она је заштићена до крајње дестинације – САД). Тренутно такву услугу не пружамо, али стварамо услове да је у будућности понудимо и пружамо (на исти начин Аеродроми Србије поседују сертификат RA3 који омогућава да се роба прегледа на аеродому у Нишу и иста се сматра безбедном до крајње дестинације у EU). Ми располажемо рендген уређајем са перформансама (на ТSА листи) за преглед робе и поште која се превози за САД, а планирамо да уређај за преглед предатог пртљага који је предмет ове јавне набавке користи и као резервни за преглед мањих робних пошиљки и поште услед евентуалног квара примарног уређаја за те намене. Због напред наведеног тражимо да се уређај налази на ТSА листи.

Набавком опреме са траженим карактеристикама стварамо услове за проширење услуга у делу превоза робе обезбеђујући поузданост при преузимању уговорне обавезе (поред примарног имаћемо и резервни уређај мањег капацитета којим се обезбеђује минимум услова за преглед робе која се транспортује за САД).

**Напомена**: ДОДАТНЕ ИНФОРМАЦИЈЕ, ПОЈАШЊЕЊА, ОДГОВОРИ НА ПИТАЊА Бр.2 ЗА ЈН БРОЈ 26/2020 објављени су на Порталу јавних набавки и интернет страници Наручиоца.

Комисија за ЈН 26/2020